Zdravo,

Ja sam Courtney, iz službe “WomenLivingWell.org”, koja je dom za Good Morning Girls. Mi čitamo Bibliju, od korica do korica, 1 poglavlje dnevno, od ponedjeljka do petka.

Ovaj tjedan čitamo Lukino evanđelje, od 11. do 15. poglavlja.

Ja volim zabave. Volim biti s ljudima, volim se urediti, volim radost, volim energiju, volim razgovore, volim vidjeti svoju djecu kako se zabavljaju s drugom djecom. Volim kada je sve ukrašeno. Volim vidjeti kako su žene aranžirale predjela i deserte… stvarno volim biti u društvu, ići na zabave.

Zamisli sada najveću zabavu na kojoj si prisustvovala.

Možda je to bilo vjenčanje koje je bilo tako predivno…

Možda je bila rođendanska proslava, jako zabavna. Možda jednostavna, ali jako zabavna…

Ili… možda nisi bila na velikim zabavama, ali si na televiziji vidjela one velike, čudesne zabave za podjelu “Oskara” i sve poznate zvijezde i …

Znači, zamisli nešto takvo.

Također, htjela bih da zamisliš najbolju hranu… koja je to hrana, najbolja hrana, koju bi ti htjela imati na zabavi… Možda: filet mignon, možda jastog ili plodovi mora ili možda čokoladni kolač za desert…

Što god da je, želim da znaš da smo pozvane na Janjetovu svadbenu večeru!

Posljednju, najveću zabavu na nebu!

To će biti zabava koja neće sličiti ni čemu što si vidjela ovdje na zemlji!

Bit će više nego što možemo zamisliti.

Tako, u 14. poglavlju Lukinog evanđelja, Isus nam govori usporedbu o ovoj svadbi.

Usporedba ide ovako: Planirana je velika svadba. Poslane su pozivnice i svi pozvani su odgovorili isprikom. U ono vrijeme hrana se pripremala danima i poslali su pozive opet: hrana je spremna.

Sada su pozvani bili zauzeti. Zauzeti jer su se tek vjenčali, zauzeti svojim poljima… zauzeti, zauzeti, zauzeti.

Jesmo li mi takve? Stalno zauzete?

I tako, svi su bili zauzeti i onda čovjek pošalje sluge da dovedu hrome, slijepe, siromašne, strance… samo ih dovedite. I oni su ih doveli i sjeli su za stol i uživali u ovoj gozbi.

Oni su zauzeli svako mjesto, više nije bilo mjesta za one koji nisu došli.

Isus je govorio usporedbe kako bi dao duhovnu ilustraciju.

On govori ovu usporedbu farizejima i njegov zaključak je: vi ste toliko zauzeti, a niste tu, sa mnom. Ne družite se sa mnom.

On govori: znate što? Neće biti mjesta za vas na gozbi.

To je bio lijep način da im kaže: idete u pakao.

Vidimo u Otkrivenju 19, u 9.stihu da anđeo govori: *“Piši ovo: blagoslovljeni su oni koji su pozvani na Jaganjčevu svadbenu večeru.”*

Isus je naš zaručnik, a crkva je Njegova mlada i mi smo pozvane na završnu gozbu, završnu svečanost, na završnu zabavu u nebu!

Znaš, nećemo sjediti na oblacima i slušati propovjedi. O, ne!

On nam kaže da će biti proslava!

Hrana će biti divnija od svega što možemo zamisliti!

Radost! Zabava! Druženje!

Bit ćemo sa Svemogućim Bogom!

Naš Bog je velikodušan!

On nije bezvrijedan. Ovo neće biti jadna zabava.

Dakle, svi smo pozvani.

Možda nalaziš ispriku? Možda si molila molitvu spasenja. Ali, da li to živiš u svom životu?

Možda si se tek vjenčala? I… ne možeš služiti upravo sada. Sada si zauzeta svojim brakom.

Ili… možda si zauzeta ispunjenjem svojih snova? Svojom karijerom? Svojom obitelji?

Bog hoće da se odazovemo pozivu baš sada!

Ili, možda nemaš izliku, možda nisi sigurna, možda ne znaš Krista kao svog osobnog Spasitelja?

Danas je dan spasenja!

Pokaj se za svoje grijehe, prihvati Janjetovu krv koja pokriva tvoje grijehe. Postavi svoju vjeru u Njega i primit ćeš vječni život.

To je ono što nam daje veliku nadu u životu!

Postoji mjesto sigurno za tebe na nebu, na završnoj proslavi!

Za nas koje smo spašene, koje znamo da idemo tamo – mi trebamo tako živjeti!

Mi trebamo živjeti imajući na umu ovu veliku nadu!

S osmjehom! Radosno!

Mi smo spremne za Janjetovu svadbenu večeru!

Koja radost će to biti!

Isus je rekao: u ovom svijetu imat ćete nevolju, ali ja sam pobijedio svijet!

On je pobijedio!

I jednog dana mi ćemo biti tamo s Njim.

Mi imamo veliku nadu.

Živi tako.

Nastavi hodati s Kraljem!